ஆமிர் கான்

முகமது ஆமீர் உசேன் கான் (Aamir Khan பிறப்புஃ 14 மார்ச் 1965, இவர் ஓர் இந்திய நடிகர், திரைப்படத் தயாரிப்பாளர், தொலைக்காட்சி ஆளுமை ஆவார்.  ஊடகங்களில் "மிஸ்டர் பெர்ஃபெக்சனிஸ்ட்" என்று குறிப்பிடப்படும் இவர், பல்வேறு திரைப்பட வகைகளில், குறிப்பாக கல்வி மற்றும் பாலின சமத்துவம் போன்ற சமூகப் பிரச்சினைகளை எழுப்பும் அல்லது இந்தியாவிலோ அல்லது வெளிநாடுகளிலோ உள்ள சமூகத்தில் சாதகமான தாக்கத்தை ஏற்படுத்தும் திரைப்படங்களில் நடித்தமைக்காகப் பரவலாக அறியப்படுகிறார். 30 ஆண்டுகளுக்கும் மேலான தனது தொழில் வாழ்க்கையின் மூலம், கான் இந்திய சினிமாவின் மிகவும் குறிப்பிடத்தக்க நடிகர்களில் ஒருவராகத் தன்னை நிலைநிறுத்திக் கொண்டார். ஒன்பது பிலிம்பேர் விருதுகள், நான்கு தேசியத் திரைப்பட விருதுகள் மற்றும் ஓர் ஆக்டா விருது உட்பட பல விருதுகளைப் பெற்றுள்ளார். 2003 ஆம் ஆண்டில் பத்மஸ்ரீ மற்றும் 2010 ஆம் ஆண்டில் பத்ம பூசண் ஆகிய விருதுகளை இந்திய அரசு இவருக்கு வழங்கியுள்ளது, மேலும் 2017 ஆம் ஆண்டில் சீன அரசாங்கத்திடமிருந்து கவுரவப் பட்டத்தைப் பெற்றார்.

அமீர்கான் முதன்முதலில் தனது மாமா நசீர் ஹுசைனின் யாதோன் கி பாராத் (1973) படத்தில் குழந்தை நட்சத்திரமாகத் திரையில் தோன்றினார். கயாமத் சே கயாமத் தக் (1988) படத்தில் முன்னணிக் கதாபாத்திரத்தில் நடித்து முழுநேர நடிப்பு வாழ்க்கையைத் தொடங்கினார். ராக் (1989) படத்தில் இவரது நடிப்பிற்காகச் சிறப்புப் பிரிவில் தேசியத் திரைப்பட விருதைப் பெற்றது. 1990களில் வணிக ரீதியாக வெற்றி பெற்ற தில் (1990), ரங்கீலா (1995), ராஜா இந்துஸ்தானி (1996) உள்ளிட்ட பல படங்களில் நடித்து முன்னணி நடிகராகத் தன்னை நிலைநிறுத்திக் கொண்டார், இதற்காக சிறந்த நடிகருக்கான தனது முதல் பிலிம்பேர் விருதை வென்றார்.

ஆரம்பகால வாழ்க்கை 
முகமது அமீர் உசேன் கான் 1965 மார்ச் 14- இல் மும்பையில் திரைப்படத் தயாரிப்பாளரான தாஹிர் உசேன் மற்றும் ஜீனத் உசேன் ஆகியோரின் நான்கு குழந்தைகளில் இரண்டாவது மகனாகப் பிறந்தார். பைசல் கான் எனும் இளைய சகோதரரும் ஃபர்ஹத் மற்றும் நிகாத் கான் எனும் இரண்டு சகோதரிகள் உள்ளனர்.

இவரது குடும்பம் ஆப்கானித்தானில் உள்ள ஹெறாத்தினைப் பூர்வீகமாகக் கொண்டுள்ளது கானின் தந்தைவழித் தாத்தா ஒரு பஷ்தூன் ஜமீன்தார் பின்னணியைச் சேர்ந்த பள்ளி ஆசிரியராக இருந்தார், அதே நேரத்தில் இவரது தந்தைவழிப்பாட்டி ஓர் அராபியர் ஆவார், இவர் சவூதி அரேபியாவில் உள்ள ஜித்தாவினைப் பூர்வீகமாகக் கொண்டவரும் மவுலானா அபுல் கலாம் ஆசாத்தின் மருமகளுமாவார். மவுலானா ஆசாத்தைப் பற்றி ஒரு படம் தயாரிக்க கான் விருப்பம் தெரிவித்துள்ளார். மணிப்பூரின் 16வது ஆளுநரும், மவுலானா ஆசாத்தின் பேத்தியுமான நஜ்மா ஹெப்துல்லா இவரது உறவினர் ஆவார்.

தொழில் வாழ்க்கை 
உசைனுக்கு உதவுவதோடு மட்டுமல்லாமல், இந்தியத் திரைப்பட மற்றும் தொலைக்காட்சி நிறுவனத்தின் மாணவர்களால் இயக்கப்பட்ட ஆவணப்படங்களிலும் நடித்தார். இயக்குநர் கேதன் மேத்தா அந்தப் படங்களில் கானைக் கவனித்தார், மேலும் குறைந்த நிதியில் தயாரிக்கப்பட்ட திரைப்படமான ஹோலியில் இவருக்கு ஒரு கதாப்பாத்திரத்தை வழங்கினார். இது ஹோலி மகேஷ் எல்குஞ்ச்வாரின் நாடகத்தை அடிப்படையாகக் கொண்டது, மேலும் இந்தியாவில் பகிடிவதை நடைமுறையைக் கையாண்டது நியூயார்க் டைம்ஸ் இந்த படம் "மிகையுணர்ச்சி கொண்டது" ஆனால் "தொழில்முறை அல்லாத நடிகர்களால் மிகவும் கண்ணியமாகவும் உற்சாகமாகவும் நிகழ்த்தப்பட்டது" என்று விம்ர்சனம் செய்திருந்தது.

ஹோலி பரந்த பார்வையாளர்களை ஈர்க்கத் தவறிவிட்டது, ஆனால் உசைனும் அவரது மகன் மன்சூரும் அறிமுகமான கயாமத் சே கயாமத் தக் (1988) படத்தில் ஜூஹி சாவ்லாவிற்கு இணையாக ஆமிர் கானை நடிக்க வைத்தனர். இந்தத் திரைப்படம் வணிக ரீதியில் வெற்றி பெற்றது. ஆமிர் கான் பரவலாக அறியப்பட்ட நாயகராக ஆனார். சிறந்த அறிமுக நாயகர் உட்பட ஏழு பிலிம்பேர் விருதுகளைப் பெற்றது.

திரைப்பட வாழ்க்கை

நடிகராக

பின்னணி பாடியவை

தயாரித்தவை

எழுத்தாளர்/இயக்குநர்

குறிப்புகள்

புற இணைப்புகள் 

 அதிகாரப்பூர்வ தளம்
 
 ஆமிர் கான் வாழ்க்கை வரலாறு 

இந்தித் திரைப்பட நடிகர்கள்
1965 பிறப்புகள்
சிறந்த நடிகருக்கான பிலிம்பேர் விருது பெற்றவர்கள்
இந்தியத் திரைப்பட நடிகர்கள்
வாழும் நபர்கள்
இந்திய முஸ்லிம்கள்
ஹர்தோய் மாவட்ட நபர்கள்
பத்மசிறீ விருது பெற்ற கலைத் துறையினர்